Jahon chempionatiga chiqish uchun nima qilishimiz kerak?

Terma jamoamizning Seuldagi mag‘lubiyatidan keyin 2014-yil Braziliyada bo‘lib o‘tadigan Jahon Chempiontiga to‘g‘ridan-to‘g‘ri yo‘llanmani qo‘lga kiritish ancha qiyinlashdi. Hozir siz bilan 18-iyun kuni bo‘lib o‘tadigan navbatdagi turda kuzatilishi mukin bo‘lgan taxminiy hisoblarni ko‘rib chiqamiz. Livan terma jamoasining kurashdan chiqib ketganini va keyingi turda o‘ynamasligini hisobga olib, bu jamoaning ochkolarini ko‘rsatib o‘tirmaymiz.

Janubiy Koreya va Eron o‘rtasidagi o‘yin koreyaliklar g‘alabasi bilan yakunlansa, O‘zbekiston terma jamoasi Qatar terma jamoasi ustidan har qanday hisobda g‘alaba qozonsa ham bizni qoniqtiradi.
Shunda jadval quyidagi ko‘rinishda bo‘ladi:
Janubiy Koreya va Eron 0:0, 1:1 yoki 2:2 hisobida durang o‘ynashsa, O‘zbekiston Qatar ustidan kamida 4:0 hisobida g‘alaba qozonishi lozim. Shunda:
Bu o‘rinda musobaqa reglamentini eslatib o‘tamiz. Reglamentga ko‘ra bir xil ochko to‘plagan jamoalar ko‘rsatkichi quyidagicha belgilanadi:
Shunga ko‘ra, yuqoridagi variantda Eron va O‘zbekiston ochkolari teng bo‘lan holatda O‘zbekiston terma jamoasi urilgan to‘plar soni bo‘yicha (O‘zbekiston 10:5, Eron 7:2, 8:3, 9:4) jadvalda ikkinchi o‘ringa ko‘tariladi.
Janubiy Koreya va Eron o‘yinida 3:3 hisobi qayd etilsa, O‘zbekiston Qatar ustidan 5:0 hisobida g‘laba qozonishi shart. Bu holda O‘zbekiston bilan Eron termalari o‘rtasidagi o‘yinlar hisobiga ahamiyat berilmaydi.
Janubiy Koreya Eronga kamida 1:0 hisobida yutkazib qo‘ysa, O‘zbekiston Qatar darvozasiga javobsiz kamida 6 ta to‘p kiritishi lozim.
Eron Koreya darvozasiga qancha ko‘p top kiritsa, O‘zbekiston terma jamoasining gol urish majburiyati shuncha kamayadi.
Demak, O‘zbekiston terma jamoasi natijasi yana narigi o‘yin natijasiga qisman bo‘lsa ham bog‘liq bo‘lyapti. Bu esa 18-iyun “Bunyodkor” stadionida bo‘lib o‘tayotgan o‘yinga parallel ravishda Ulsan shahridagi Janubiy Koreya va Eron terma jamoalari o‘rtasidagi o‘yinni ham kuzatib borishga to‘g‘ri keladi. Agar yuqoridagi natijalarga erishilmasa, ish pley-offga qolib ketadi. Bunday vaziyat terma jamoamizga qo‘shimcha o‘yinlar o‘tkazish muammosini keltirib chiqaradi. Balki bu terma jamoamiz uchun yaxshidir, qo‘shimcha o‘yinlar tajriba oshishiga olib keladi. Lekin pley-off o‘z nomi bilan pley-off. U yerda bitta mag‘lubiyat ham termamiz taqdirini hal qilishi mumkin.
Biz esa O‘zbekiston terma jamoasidan faqat chiroyli g‘alabalarni kutib qolamiz!